27. septembris

27. septembris ir gada 270. diena pēc Gregora kalendāra (271. garajā gadā). Līdz gada beigām ir atlikušas 95 dienas.

Vārda dienas 
Ādolfs, Ilgonis

Notikumi 
 1817. gads — Rīgā, Pils laukumā uzstādīta Uzvaras kolonna par godu Krievijas Impērijas uzvarai 1812. gada karā.
 1821. gads — Spānija atzina Meksikas neatkarību.
 1919. gads — pēdējie britu karavīri atstāja Krieviju.
 1940. gads — Otrais pasaules karš: Berlīnē parakstīts Trīspušu līgums starp Ass valstīm: Vāciju, Itāliju un Japānu.
 1949. gads — pieņemts pašreizējais Ķīnas Tautas Republikas karogs.
 1981. gads — Francijā sākta ātrgaitas dzelzceļa līnijas TGV ekspluatācija starp Parīzi un Lionu.
 1983. gads — Ričards Stalmans oficiāli paziņoja par GNU projektu.
 1993. gads — Abhāzijas karš: Abhāzijas spēki ieņēma Suhumi, pēc tam notika gruzīnu slepkavības.
 1996. gads — Afganistānā Taliban spēki ieņēma galvaspilsētu Kabulu.
 1998. gads:
 Vācijas parlamenta vēlēšanās uzvarēja Vācijas Sociāldemokrātiskā partija ar Gerhardu Šrēderu priekšgalā;
 palaists Google interneta meklētājs.
 2003. gads — palaista ESA eksperimentālā starpplanētu zonde Smart 1.
 2007. gads — palaista NASA asteroīdu izpētes zonde Dawn.
 2009. gads — Vladimirs Lindermans nodibinājis partiju "13. janvāris".
 2020. gads — Kalnu Karabahā (Arcahā) sākās augstas intensitātes militārs konflikts starp armēņu un Azerbaidžānas spēkiem.

Dzimuši 
 1533. gads — Stefans Batorijs (Stefan Batory), Žečpospolitas karalis (miris 1586. gadā)
 1601. gads — Luijs XIII (Louis XIII), Francijas karalis (miris 1643. gadā)
 1627. gads — Žaks Bosiē (Jacques-Bénigne Bossuet), franču bīskaps, teologs (miris 1704. gadā)
 1657. gads (j.s., pēc v.s. ) — Sofija Romanova (Софья Алексеевна Романова), Krievijas caru Ivana V un Pētera I reģente (mirusi 1704. gadā)
 1722. gads — Semjuels Adamss (Samuel Adams), ASV valstsvīrs (miris 1803. gadā)
 1821. gads — Anrī Frederiks Amjels (Henri-Frédéric Amiel), Šveices filozofs, dzejnieks (miris 1881. gadā)
 1893. gads — Pāvils VI (Paulus VI), Romas pāvests (miris 1978. gadā)
 1908. gads — Vladimirs Petrovs, Latvijas šahists (miris 1943. gadā)
 1918. gads — Martins Rails (Martin Ryle), britu radioastronoms (miris 1984. gadā)
 1922. gads — Arturs Penns (Arthur Penn), amerikāņu kinorežisors (miris 2010. gadā)
 1934. gads — Vilfords Brimlijs (Wilford Brimley), ASV aktieris un dziedātājs (miris 2020. gadā)
 1937. gads — Vasiļs Durdinecs (Василь Васильович Дурдинець), Ukrainas politiķis
 1945. gads — Velga Krile, latviešu dzejniece un dramaturģe (mirusi 1991. gadā)
 1947. gads:
 Diks Advokāts (Dirk Nicolaas Advocaat), Nīderlandes futbolists un treneris
 Meat Loaf, amerikāņu dziedātājs un aktieris (miris 2022. gadā)
 1952. gads — Dumitru Prunarju (Dumitru Prunariu), Rumānijas kosmonauts
 1966. gads:
 Džovanoti (Jovanotti), itāliešu dziedātājs
 Stefānija Vilsone (Stephanie Diana Wilson), ASV kosmonaute
 1968. gads — Mari Kiviniemi, Somijas premjerministre
 1969. gads — Žans Kristofs Bujons (Jean-Christophe Boullion), Francijas autosportists
 1972. gads — Gvineta Paltrova (Gwyneth Kate Paltrow), ASV kinoaktrise
 1976. gads:
 Frančesko Toti (Francesco Totti), itāliešu futbolists
 Luka Parmitāno (Luca Parmitano), Itālijas kosmonauts
 1984. gads — Avrila Laviņa (Avril Lavigne), Kanādas dziedātāja

Miruši 
 1591. gads — Urbāns VII (Urbanus VII), Romas pāvests (dzimis 1521. gadā)
 1700. gads — Inocents XII (Innocentius XII), Romas pāvests (dzimis 1615. gadā)
 1917. gads — Edgars Degā (Edgar Degas), franču mākslinieks (dzimis 1834. gadā)
 1940. gads — Valters Benjamins (Walter Banjamin), ebreju izcelsmes Vācijas literatūrkritiķis, esejists, filozofs (dzimis 1892. gadā)
 1944. gads — Sergejs Prokudins-Gorskis (Сергей Прокудин-Горский), krievu fotogrāfs (dzimis 1863. gadā)
 1967. gads — Felikss Jusupovs (Феликс Юсупов), krievu aristokrāts (dzimis 1887. gadā)
 2012. gads — Uldis Stabulnieks, latviešu komponists (dzimis 1945. gadā)
 2020. gads — Valdis Rūja, latviešu dzejnieks (dzimis 1928. gadā)
 2021. gads — Rodžers Hants (Roger Hunt), angļu futbolists (dzimis 1938. gadā)

Svētku un piemiņas dienas 
 Pasaules tūrisma diena

Septembris